b'\n_START_ARTICLE_\nKafr Qaddum\n_START_SECTION_\n\xc3\x88poca otomana\n_START_PARAGRAPH_\nKafr Qaddum apareix en el cens fiscal de 1596 com a part de la n\xc3\xa0hiya o subdistricte de Jabal Qubal que era sota la administraci\xc3\xb3 del liw\xc3\xa0 o districte de Nablus. La vila tenia una poblaci\xc3\xb3 de 19 llars i 2 solters, tots musulmans, i pagava impostos sobre blat, ordi, cultius d\'estiu, oliveres, ingressos ocasionals, ruscs i/o cabres, i una premsa d\'oli d\'oliva, o del suc de ra\xc3\xafm._NEWLINE_En 1858 fou registrada per l\'erudit b\xc3\xadblic Edward Robinson en els seus viatges a la regi\xc3\xb3, i en 1882 el Survey of Western Palestine de la Palestine Exploration Fund la vila (anomenada Kefr Kaddum) fou descrita com "Un poble de bona grand\xc3\xa0ria en el s\xc3\xb2l baix, amb pous i oliveres: compta amb una torre de vigil\xc3\xa0ncia al costat del tur\xc3\xb3 de tizaguix que s\'al\xc3\xa7a sobre l\'est, I \xc3\xa9s subministrat pels pous, les cases s\xc3\xb3n de pedra."\n_START_SECTION_\n\xc3\x88poca del Mandat Brit\xc3\xa0nic\n_START_PARAGRAPH_\nSegons el cens organitzat en 1922 per les autoritats del Mandat Brit\xc3\xa0nic, Kufr Qaddum tenia una poblaci\xc3\xb3 de 874 musulmans, que augmentaren en el cens de Palestina de 1931 a 963 habitants, tots musulmans en 234 cases. _NEWLINE_En 1945 la poblaci\xc3\xb3 era de 1.240, tots musulmans, amb 18,931 d\xc3\xbanams de terra segons un cens oficial de terra i poblaci\xc3\xb3. D\'aquests, 2,945 d\xc3\xbanams eren per plantacions o terra de rec, 7,184 per a cereals, mentre que 69 d\xc3\xbanams eren s\xc3\xb2l edificat.\n_START_SECTION_\nDespr\xc3\xa9s de 1948\n_START_PARAGRAPH_\nDespr\xc3\xa9s de la de la Guerra araboisraeliana de 1948, i despr\xc3\xa9s dels acords d\'Armistici de 1949, Kafr Qaddum va restar en mans de Jord\xc3\xa0nia. Despr\xc3\xa9s de la Guerra dels Sis Dies el 1967, ha estat sota ocupaci\xc3\xb3 israeliana.\n_START_SECTION_\nProblemes de la terra\n_START_PARAGRAPH_\nEn el barri de Mitzpe Yishai de l\'assentament israeli\xc3\xa0 Kedumim, hi ha problemes perqu\xc3\xa8 els israelians han pres el control de la terra privada palestina indegudament. L\'Administraci\xc3\xb3 civil israeliana ho denomina "robatori", tot i que es va produir de forma "ordenada", per\xc3\xb2 sense cap autoritzaci\xc3\xb3 oficial.\n_START_SECTION_\nEntrada principal\n_START_PARAGRAPH_\nL\'any 2003, l\'ex\xc3\xa8rcit israeli\xc3\xa0 va tancar l\'entrada principal del poble que la connectava a Nablus amb un obstacle permanent, a m\xc3\xa9s, es va posar un t\xc3\xbamul de terra un quil\xc3\xb2metre abans del bloqueig de carreteres, a\xc3\xafllant una casa familiar que la feia inaccessible pels vehicles. El 2010, despr\xc3\xa9s d\'esperar cinc anys una decisi\xc3\xb3 judicial israeliana, es va declarar que el bloqueig de carreteres era il\xc2\xb7legal, per\xc3\xb2 el tribunal tamb\xc3\xa9 va declarar que el cam\xc3\xad era "massa perill\xc3\xb3s per viatjar", de manera que les forces israelianes la van utilitzar com a excusa per mantenir-la bloquejada._NEWLINE_El bloqueig dificulta que la poblaci\xc3\xb3 arribi a les seves terres agr\xc3\xadcoles perqu\xc3\xa8 no poden conduir, de manera que han de caminar a peu i portar els seus equips i collir. Tamb\xc3\xa9 retarda el viatge a Nablus de quinze minuts a quaranta minuts.'